Odense Adresse-Contoirs Efterretninger, 1834-08-18
J Kammerets Møde den 7 August blev Hr. Dupin atter valgt til Præsident med hele 246 af 322 Stemmer. Af de overblevne 76 havde Hr. Lafitte 33 og Hr. RoyerCollard 24, Dhrr. Bignon, Odilon=Barrot, Schonen og Flere kun enkelte Stemmer Hver. Ved Valget af Vicepræsident er Oppositionen ligeledes reent forbigaaet. Hr. Dupin, som saaledes fjerde Gang er hædret med Forsædet, holdt efter Sædvane en Tiltrædelses=Tale, hvori han en opfordrer Kammeret til, ei at taale noget Angreb paa den berømmelige Juli-Revolutions og den af samme stiftede Folke-Regjerings Legitimitet, og lovede, som den, hvis første Pligt er upartiskhed, at vaage over Kammerets Prærogativer og Reglementer for Alle og imod Alle." Sluttelig henledede han Kammerets Opmærksomhed paa Finantserne og bad det bringe Udgivterne i Ligevægt med Jndtægterne, hvorom det i tre foregaaende Adresser forgiæves har udtalt sig, da tilsidst det Modsatte altid er skeet." Talen fandt derfor kun især bifald paa begge yderste Sider, men ikke i Centrerne, ja Man har endog ymtet om Ministrene Hr. Thiers og Guizots Udtrædelse, paa Grund af den sidste Passus i Talen. Den 9de blev Adresse-Kommissionen udvalgt. Pairskammeret er alt færdigt med sit Udkast, der skal være blot en Omskrivning af Trontalen. Den fulgte Fremgangsmaade i at prøve Gyldigheden af de Deputeredes Fuldmagter har just ikke, ei engang i Journal des Debats, vundet Roes for Upartiskhed, da næsten i ethvert Tilfælde Fleerheden har erklæret sig for de ministerielle Valg, uden at bryde sig om Oppositionens nok saa vægtige Grunde. En Hr. Bureau af Puzy (Lafayettes Svigersøn) maatte saaledes vige for den ministerielle Kandidat, Hr. Jntrams, endskjøndt det var heel tvivlsomt, om Denne virkelig havde havt de fleste Stemmer ved Valget. Hr. Glais=Bezoin, som med Eftertryk bemærkede: "Det er Fleerhedens Stempel af 1834," blev af Præsidenten kaldet, til Orden for tilsidesat Agtelse for Kammerets Fleerhed. Hr. Berryers Valg i Over=Loire Departementet er kjendt ugyldigt. Paa beskyldningen for de Rænker, hvormed Man havde vidst at holde Oppositionens Kandidater ude, svarede Seglbevareren Hr. Persil, at han udtrykkelig har opfordret de under ham sorterende Embedsmænd til at stemme efter deres Samvittighed og forbudt dem at blande sig i Valgene. En lignende Erklæring søgde Man forgiæves at udbringe af Hr. Thiers. Hr. Cormenin aflagde uden videre bemærkning Eeden i Mødet den 5 August; det samme have samtlige legitimistiske Deputerede gjort. Kassationsretten har stadfæstet Assiserettens Dom, hvorved National af 1834 er dømt for Optagelsen af Retsforhandlinger, og altsaa dens Jdentitet med den forrige National er antaget, uagtet al General=Prokuratoren Hr. Dupins Veltalenhed for at faae Dommen kuldkastet. Tribunens Eiere, Dhrr. Sarrut og Marrast, anmelde, at da det endelig er lykkedes dem at finde en Bogtrykker, vil deres Blad med det første opstaae igjen, dog under en anden ansvarlig Redaktør, da Hr. Lionne endnu har 13 Aar at ud tjene inden Fængslets Vægge. J Lyon ville Efterveerne af Aprildagen seent forsvinde. Her føres endnu stedse et natligt Chouanerie imod enkelte Skildvagter og Poster, hvorved Soldaternes Forbittrelse kun end meere stiger. Paa eet Sted blev Julifesten her dog høitideligholdt, nemlig i Fængslerne, hvor de politiske Fanger sidde. 160 af disse i Tallet havde forenet sig til et Festmaaltid, hvorved udbragtes en Mængde Skaaler, som hverken aandede Had eller Hævn, men kun Talmodighed, Udholdenhed og Samdrægtighed.